เรื่อง	แจ้งร้องเรียนการก่อสร้างสิ่งปลูกสร้างที่กีดขวางทางเดินเท้าสาธารณะ

		เนื่องจากตั้งแต่ต้นเดือนพฤษภาคม 2567 พบว่ามีผู้เตรียมการก่อสร้างสิ่งปลูกสร้างบนพื้นที่ทางเดินเท้าสาธารณะในซอยเจริญกรุง 85 แยก 6 (เข้ามาสุดทางของแยก 6 บริเวณใกล้กับ ที่พัก Grannylla Residence) โดยมีลักษณะเป็นเสาเหล็กสูง 8-12 ม. ตลอดแนวทางเดินเท้าข้างตึกแถวเดิม  ซึ่งบริเวณทางเดินเท้าดังกล่าวเป็นพื้นที่สาธารณะ สำหรับใช้สัญจรของประชาชนในพื้นที่ โดยการก่อสร้างเสาเหล็กสูงดังกล่าว จะส่งผลกระทบให้ไม่มีทางเดินเท้าสาธารณะเดิม และจำเป็นต้องใช้ถนนสำหรับรถวิ่งเป็นทางเดินเท้าแทน  ทำให้เกิดความไม่ปลอดภัยในการเดินเท้า รวมถึงอาจเกิดอุบัติเหตุในการสัญจรระหว่างรถยนต์และผู้เดินเท้าได้  
		ดังนั้นจึงขอความกรุณาเจ้าหน้าที่หน่วยงานภาครัฐ หรือผู้เกี่ยวข้องในการดูแลพื้นที่สาธารณะ ซึ่งบริเวณดังกล่าวอาจเป็นพื้นที่ในความดูแลของสำนักงานทรัพย์สินส่วนพระมหากษัตริย์ หรือ สำนักงานเขตพื้นที่บางคอแหลม  จึงขอความกรุณาผู้เกี่ยวข้องพิจารณาและกำกับดูแลให้มีการยกเลิกการก่อสร้างเสาเหล็กสูงบนพื้นที่ทางเดินเท้าสาธารณะดังกล่าว เพื่อป้องกันอุบัติเหตุหรือความไม่ปลอดภัยในการสัญจรต่อไป